Diari Oficial de la Generalitat Valenciana


Sumari del DOGV 1128, del 23-08-1989 (1989/814950)

DECRET 134/1989, de 16 d'agost, del Consell de la Generalitat Valenciana, pel qual s'amplien les ajudes als afectats del sector agrari, les explotacions dels quals han estat danyades pel temporal de vents dels dies 24 al 26 de febrer de 1989.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/08/16/134/dof/vci/html**

### Dades del document

Número de DOGV
:   1128

Data del DOGV
:   23-08-1989

Secció del DOGV
:   DISPOSICIONS GENERALS

Número del document
:   1989/814950


Data del document
:   16-08-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 134/1989, de 16 d'agost, del Consell de la Generalitat Valenciana, pel qual s'amplien les ajudes als afectats, del sector agrari, les explotacions dels quals han estat danyades pel temporal de vents dels díes 24 al 26 de febrer de 1989.  
Els vents huracanats haguts durant els dies 24 al 26 de febrer de 1989 van provocar greus danys en les produccions agràries d'extenses zones de la Comunitat Valenciana.  
Davant aquesta situació, el Consell de la Generalitat Valenciana va establir mesures de caràcter excepcional fins a la consolidació de la política d'assegurances agràries a la Comunitat Valenciana, que pal·liassen en la mesura que fos possible els greus efectes haguts. Les actuacions tenien com a objectiu donar les ajudes que permetessen de dur a terme les preparacions de la propera collita.  
L?ajuda va consistir en la subvenció de crèdits preferents a donar per les Caixes d'Estalvis, les Caixes Rurals, les Cooperatives Agràries amb Secció de Crèdit i altres Entitats financeres, i va ser establerta a través del Decret 39/1989, de 13 de març, del Consell de la Generalitat Valenciana.  
La magnitud dels danys i el manament contingut a la Resolució 177/11, de 26 de maig, de les Corts Valencianes, aconsellen l'ampliació de les ajudes arbitrades anteriorment.  
Per tot açò i a proposta dels Consellers d'Economia i Hisenda i d?agricultura i Pesca, i prèvia deliberació del Consell de la Generalitat Valenciana en sessió celebrada el 16 d?agost de 1989,  
DECRETE:  
Article primer  
Ampliar en els termes prevists en aquest Decret les ajudes establertes pel Decret 39/1989, de 13 de març, del Consell de la Generalitat Valenciana, mantenint els requisits per tal d'accedir-hi.  
Article segon  
Incrementar amb dos mil milions de pessetes la quantitat de crèdit a subvencionar sobre la xifra prevista en l?article tercer del Decret 39/1989.  
Article tercer  
Si hi ha constància que el sol·licitant d'un crèdit subvencionat ha estat afectat per les catàstrofes meteorològiques esdevingudes anys passats, auxiliades aleshores mitjançant ajudes de la Generalitat Valenciana, els mòduls esmentats en l'article cinqué del Decret 39/1989 tindran un increment del 25%.  
En aquest cas, a més, els préstecs allargaran els seus terminis d'amortització fins a cinc anys amb dos de mancança.  
Article quart  
Si concorren les circumstàncies descrites en l'article tercet, els préstecs seran subvencionats en set punts del seu tipus d'interés.  
Article cinqué  
Les sol·licituds per a obtenir aquestes ajudes es presentaran als Serveis Territorials de la Conselleria d?agricultura i Pesca fins el 30 de setembre de 1989, utilitzant els impresos normalitzats que edita la Conselleria, els quals seran donats pels Serveis Territorials i les Agències d'Extensió Agrària.  
DISPOSICIONS FINALS  
Primera  
Facultar les Conselleries d'Economia i Hisenda i d?agricultura i Pesca perquè desenvolupen aquest Decret i amplien en els termes afectats el Conveni de Col·laboració, signat amb les Caixes d'Estalvis, les Caixes Rurals, les Cooperatives Agràries amb Secció de Crèdit i la resta d'Entitats financeres, on s'especifiquen les condicions de les ajudes a donar per aquestes Entitats.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 16 d'agost de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI